LA UNION - Sumangsango itan iti kaso a murder ti suspek a nangbagsol ti maysa a 12 anyos nga ubing a babae idiay Brgy. Pugo, Bauang, La Union.
Ti kaso ket naidatag idiay assistant prosecutors office babaen kenni judge Manuel Dulnoan Jr.
Maipalagip bayat a nakatugaw iti uneg ti balay da ti biktima a ni Ara Bautista idi kellaat a simrek ti suspek a ni Eddie Cuizon, 32-anyos ket binagbagsol na daytoy iti barukong ken tiyan na babaen ti kitchen knife nga agatiddag ti 12-pulgada.
Naitaray idiay Ilocos Training and Regional Medical Center (ITRMC) ti biktima ngem naideklara a pimmusay.
Iti pannakiuman idi iti suspek kinuna na nga adda ti nangiduron kenkuana isu a kellaat laengen a binagbagsol na ti biktima.
Nakadabalod pay laeng iti Bauang PNP ti suspek idinto nga awan met ti nairekomenda a piyansa iti sangsangwen na a kaso.
ilo_Latn ilo_Latn ilo_Latn ilo_Latn ilo_Latn ilo_Latn